Ondersoek kom na weermaglede wat dampie maak | Netwerk24
Ondersoek kom na weermaglede wat dampie maak
Deur Azarrah Karrim, News24 31 Julie 2020 18:19
Die groepie rokers wat Woensdag by die begrafnis van Andrew Mlangeni op kamera vasgevang is. Foto: Twitter
'n Interne dissiplinêre proses is aan die gang teen die weermaglede wat Woensdag op die begrafnis van die ANC-struggleheld Andrew Mlangeni gerook het.
Volgens Bheki Cele, minister van polisie, word die getal mense by die begrafnis van Mlangeni ook ondersoek en sodra dit afgehandel is, sal die saak na die nasionale vervolgingsgesag vir 'n beslissing verwys word. Ingevolge die inperkingsregulasies word slegs 50 mense by 'n begrafnis toegelaat.
Drie weermaglede is Woensdag op kamera vasgevang waar hulle naby aan mekaar staan, sigarette aansteek en dit rook.
Cele het Vrydag op 'n nuuskonferensie verduidelik dat rook nie 'n misdaad is nie, maar wel die verkoop van sigarette.
"Hierdie ding van rook en kwitansies steek telkens kop uit.
Ons het al baie mense in hegtenis geneem. As ek dit nie mis het nie, het ons al op sigarette ter waarde van sowat R1,8 miljoen beslag gelê," sê hy.
Cele het genoem dat wanneer iemand in die openbaar rook die polisie graag sal wil weet waar hulle die sigarette kry.
Bron: News24: https://www.news24.com/news24/SouthAfrica/News/smoking-soldiers-will-face-sandf-disciplinary-reveals-bheki-cele-20200731